User:Antoniofaronilo/sandbox

= Fernando Licas Martinez =

Kwento ng tagumpay ng isang tunay na anak ng quezon
Kinikilala ngayon sa buong bansa ang mga inobasyon sa negosyo at serbisyo-publiko ni Fernando Licas Martinez, CEO at tagapagtatag ng Eastern Petroleum Corporation, isa sa mga nangunang independent petroleum companies sa bansa. Sa larangang dinodomina ng higante, isang simpleng anak ng Quezon ang nagtagumpay sa pag-ahon sa kahirapan kasama ang maraming manggagawa nito.

Musmos pa lamang ay nagsikap na si Fernando, Nandy o Fer (para sa mga kaba-bata niya), sa pamamagitan ng pagbebenta ng softdrinks, kakanin at tinapay sa sinehan sa poblacion ng Lopez, paglilinis ng sapatos, paglalako ng mga Liwayway at Tagumpay, o pag-iipon ng mga palapa ng niyog para maipanggatong. Dagdag pangtustos ang kaniyang kikitain para sa pag-aaral at pamilya.

Ang kanyang ina ay si Aling Toyang (Victoria Licas Andrade Martinez) na ipinanganak sa Barangay San Rafael, lumaki sa Barangay Jongo, nag-asawa at tumira sa Barangay Burgos, kung saan nagsilbi bilang konsehala nang 10 taon. Ang ama niyang si Mang Celes (Celestino Diamante Martinez) ay isang mananahi at tumulong sa mga gerilya laban sa mga Hapones bilang logistics officer noong ikalawang digmaang pandaigdig. Bilang bunso sa pitong magkakapatid, pinahalagahan niya ang bawat tulong ng kanyang kuya Joel sa kanyang edukasyon. Matapos masunog ang kanilang bahay sa Lopez, napagpasyahan ng kaniyang pamilya na makipagsapalaran sa Maynila at doon ituloy ang kanyang pag-aaral.

Iskolar ng Bayan
Mula sa simpleng buhay sa probinsya, nagsikap makipagsabayan sa mga taga-Maynila ng noo’y trese anyos na si Fer bilang pundasyon sa kanyang kinabukasan. Kalaunan, inihalal siya bilang Tagapangulo ng Student Council at kasabay ng pagiging Corps Commander ng Claro M. Recto High School. Natapos niya ang hayskul nang may mataas na karangalan, nag-top sa entrance exam sa kolehiyo at naging iskolar ng Philippine College of Commerce (Polytechnic University of the Philippines sa kasalukuyan). Pinagsabay niya ang pag-aaral at paghahanapbuhay sa pagbebenta ng typewriter at calculator. Sa kabila ng hirap na kalagayan, nagtapos siyang cum laude sa kursong BS Economics.

Naging daan ang kanyang karangalang natamo sa Kolehiyo para maging awtomatikong eligible sa serbisyong sibil. Inimbitahan siyang magtrabaho sa National Economic Development Authority at Philippine National Bank ngunit pinili niyang maging bahagi ng Development Academy of the Philippines, think-tank ng at tagapagsanay ng Career Executive Service Officer (CESO) na pinamumunuan ni Dr. Onofre Corpuz, Boy Morales, at Jose Conrado Benitez ng Task Force on Human Settlements. Kalaunan, ito ay naging Ministry on Human Settlements na may 36 attached agencies kabilang ang PAGIBIG, National Housing Authority, National Electrification Administration, Socialized Housing Corporation at iba pang ahensya gaya ng Cultural Center of the Philippines, National Heart Center at Kidney Center.

Kawani at lingkod-bayan
Pinadala si Martinez para mag-aral at kumuha ng special training sa Saemul Undong Training Institute sa Suwon, South Korea kasama ang iba’t ibang opisyal sa gubyerno at pribadong sektor tungkol sa rural development. Matapos nito, siya ay na-promote bilang Department Manager for community development and volunteers mobilization na naging daan sa pag-oorganisa ng milyun-milyong kasapi ng barangay brigades sa buong Pilipinas. Kasama rin siya sa paggawa ng mga programa sa rural development strategies, economic development, “Kilusang kabuhayan at kaunlaran”, “Sariking Sikap” sa ilalim ng Ministry of Human Settlements.

Taong 1986, matapos ang EDSA 1, minabuti niyang mag-file ng early retirement matapos ang 11 taon sa serbisyo at pumasok sa larangan ng pagnenegosyo gamit ang kanyang retirement pay. Subalit, dahil sa magandang reputasyon bilang mahusay na ekonomista at corporate planner ay kinuha si Martinez pabalik  ng Cory Aquino administration sa ilalim ng Presidential Management Staff para maging Program Director sa espesyal na programang pangkabuhayan para sa mga benepisyaryo ng repormang agraryo sa ilalim ng Land Bank of the Philippines, Office of the President at Department of Agrarian Reform, Agrarian Livelihood Program Office (ALPO) hanggang sa ito’y gawing regular na programa sa agrarian sector ng Land Bank of the Philippines. Ang kanyang iniwang pondo na dati ay 300 milyon ay lumago at nakatulong sa napakaraming bene- pisyaryo nationwide. Nang kanyang huling kumustahin ang naturang pondo (1991), lumago pa ito sa mahigit dalawang bilyon matapos lamang ang limang taon. Bukod dito, kinuha din si Martinez ng isa niyang kaibigan na si dating Senador Heherson Alvarez pagbalik nito sa Pilipinas mula sa exile sa America. Nagsilbi si Alvarez bilang kalihim ng Agrarian Reform hanggang sa maging Senador at isabatas ang CARP. Si Martinez ang nagsilbing Vice-Chairman ng Technical Working Group ng CARP sa edad na 31 sa Conference Committee ng Kongreso at Senado. Ito ay naisabatas noong 1988 na naging daan sa pamamahagi ng ilang milyong ektarya ng lupa na pinakinabangan ng napakaraming magsasakang walang lupa at kasama. Pinagpatuloy niya ang maliit na negosyo bilang Professional Real Estate Broker at itinayo ang isang property company na naging daan sa pagtatayo ng industrial estates  sa Calabarzon na nagsilbing daan sa pagkakaroon ng libu-libong pagawaan at nagpabuti sa lagay ng paggawa. Sinubukan din niyang magpatuloy sa pag-aaral sa Ateneo College of Law sa Makati habang nagtatrabaho at nagsisimulang magpamilya. Hindi ito naging madali kaya’t mina- buti na lang niyang tutukan at pagbutihin ang pangtatrabaho at oras para sa pamilya. Ikinasal si Martinez sa kanyang kasamahan sa opisina at malapit na kaibigan na si Armie Christine Jaucian na tubong Libmanan, Camarines Sur at ang pamilya ang siyang nagtatag ng Bicol Central Academy kung saan ang spiritual leader na si Bro. Mike Velarde ay nagtapos ng high school. Si Armie ay nag-aral sa Philippine Women’s University sa Manila at nagpatuloy ng master’s degree sa Psychology sa Ateneo de Manila University. Kumuha rin siya ng master’s degree sa Assumption College sa Makati at nagtuloy ng Doctorate degree.

Episyente at epektibong pamamahala
Sa pagpasok ng Ramos administration noong 1993 muli siyang inalok para magsilbing Administrator at General Manager ng Food Terminal Incorporated (FTI) na pinakamalaking industrial estate na pag-aari ng gubyerno at may 36,000 empleyado sa loob ng 120 ektarya complex na may iba’t ibang pagnenegosyo kagaya ng semi-conductor, food processing, wholesaling at pinakamalaking cold storage sa Southeast Asia na may sukat na 25,000 sqm. Ito ang pinaglalagakan ng mga iba’t ibang produkto na nangangailangan ng refrigeration kagaya ng isda na kailangan sa paggawa ng sardinas, iba’t ibang klase ng gulay, mga imported at lokal na karne at manok, at iba pang raw materials na kailangan ng semi-conductor industry.

Sa loob lamang ng isang taon ay nagawa ni Martinez na tapusin ang pagkalugi ng FTI na patuloy na nangyari sa 25 taon mula nang ito ay itatag. Ito’y binigyan ng kaukulang pagkilala ni Pang. Ramos sa isang programa sa Malacanang kung saan nagturn-over siya ng symbolic cheque sa palasyong Malacanang. Nang matapos ang Ramos admin noong 1998, ang FTI ay nagtala ng 200 milyong kinita sa ilalim ng kanyang pamamahala mula sa pagkalugi nang mahigit 100 milyon mula nang ito’y itatag. Ang 70 hectares sa kabuuang 120 hectares ay ibinenta sa ilalim ni Pang. Noynoy Aquino sa halagang 25 bilyong piso.

Minabuti ni Martinez na palawigin ang kanyang pribadong pagnenegosyo nang pasukin niya ang industriya ng petrolyo sa pagta- tatag n EPC matapos buksan ang industriya sa ilalim ng Oil Deregulation Law ng 1998. Ito’y naging daan para sa pagpasok ng mga lokal na kompanya ng petrolyo kagaya ng Seaoil at Uni Oil na kasama niyang nagtatag ng IPPCA, kung saan siya ang Foun- ding President, at patuloy niyang sinuportahan sa loob ng 20 taon bilang Board of Trustees at Chairman hanggang 2020.

Outstanding Son of Quezon
Sa nakaraang 30 taon, si Martinez ay kinilala ng lahat ng kanyang naging eskuwelahan mula sa Lopez Central Elementary School hanggang kolehiyo na nagbigay pagkilala bilang outstanding alumnus at imbitadong graduation speaker. Kabilang sa kanyang mga nakamit na pagkilala ang mga sumusunod:


 * 1) Outstanding son of Lopez Award (2 times)
 * 2) Claro M. Recto High School, Outstanding alumnus (Hall of Fame/3 time awardee)
 * 3) PUP System, Outstanding alumnus College of Economics (2 times)
 * 4) PUP Centennial Awardee
 * 5) PUP System, Doctor of Humanities, Honoris Causa

Bilang lider sa pangangalakal, aktibong miyembro ng business community – Makati Business Club (MBC), Philippine Chamber of Commerce and Industry (PCCI), Independent Philippine Petroleum Companies Association (IPPCA), European Chamber of Commerce and Industry, American Chamber of Commerce, nakasama siya sa business delegation ng mga presidential trips kagaya ng PGMA (3 trips to China, 1 trip to HK Asia Economic Forum), PNoy (3 cities trip China), PRRD (2 trips to Japan, 1 trip to Peru to attend the APEC, 1 trip to Moscow and St. Petersburg, Russia, 1 trip to Busan, SK). Ang mga naturang business trip ay nagdala ng iba’t ibang klaseng investments sa Pilipinas na kinabibilangan ng pag-introduce ng Russian vehicles/Gazelle na ginagamit sa jeepney modernization at iba’t ibang application.

Si Martinez ang kasalukuyang Director in charge of membership  Volunteers Against Crime and Corruption. Naging President siya ng Lopez-Greater Manila Residents Association (Logremara), Association of Lopezeños Residing in the Greater Manila Area bilang. Dating President rin siya ng Corporate Planners Society of the Philippines.

Dangal ng Quezon
Patuloy ang iba’t ibang uri ng investments at technology innovation na ginagawa upang maging competitive ang produktong Pilipino sa larangan ng enerhiya, logistics, housing at renewable energy. Sa kanyang pagbabalik sa 4th district ng Quezon na matagal na siyang hinihimok na subukan at maglingkod bilang kinatawan sa nakaraang 20 taon. Dumating din ang araw na buo ang kanyang loob na magsilbi sa mga kababayan at maging inspirasyon sa kanyang naging pagpupunyagi mula sa isang mahirap at ordinaryong bata at nangarap sa pag-unlad, at iahon ang sarili para makatulong hindi lamang sa sariling bayan kundi sa buong bansa.